Inbreker in Durban doodgeskietArgieffoto: SAPD/Facebook Kol. Jay Naicker, woordvoerder van die polisie, het gesê die drie inbrekers het by ŉ huis in Umgenipark ingebreek en ŉ televisiestel, sakke en koeldrank gesteel. Volgens Naicker het veiligheidswagte op patrollie die mans gesien en hulle genader. “Een van die verdagtes het ŉ mes uitgepluk en een van die veiligheidswagte in die bors gesteek waarna die veiligheidswag losgebrand en die verdagte doodgeskiet het.” Volgens Naicker het die ander twee verdagtes van die toneel gevlug. Chris Botha, woordvoerder van Netcare911, het gesê die inbreker is dood voor paramedici se aankoms op die toneel. Die polisie ondersoek ŉ saak van huisbraak en poging tot moord. ŉ Geregtelike doodsondersoek is ook begin.